Referat Styremøte Vollen Vel 25.4. 2023

Sted: Øgårdsveien 75

Til stede: Rolf Harald Christensen, Stine Oppegård, Lise Førsund,
Knut Førsund

Forfall: Joanna Ravndal, Kristian Sjøvold

Agenda

**Sak 1/25.04.2023: Kontingentinngangen**
Hittil innkommet ca. **108 000** (pr. kl 12, 25.4.) Dvs ca. 360 medlemmer

Før påske sendte vi ut ca. 340 brev med giroer, med frist 22.4.

Ca. 90 av disse har betalt hittil. Vi lager en større sak på FB-siden til VV i mai, for å få med flere. Det er ca. 900 husstander som er

bosatt i vårt velområde. **KF/LF**

**SAK 2/25.04.23: Fotokonkurransen.**

Frist for å levere bilder er 26. mai, utstillingen er søndag 11. juni.

Morten Flaten og Line Furuholmen Bonnevie er dommere, det er to ulike klasser å delta i. Knut ved hjelp av Dag Andersson, (julenissens pappa), som lager utstillingsutstyr for VV. Vi får støtte fra Proaktiv med 4’kr., søkt fra AK kr.12’.

Søndag 11. juni er det juryering og premieutdeli. Knut forsøker å få til underholdning. Det må skaffes høyttaleranlegg, og vi må holde oss unna trappen til Herligheten. **KF**

**SAK 3/25.04.23. Sommerstyremøtet** **med middag for styret 19. juni klokka 19,**

Middagen blir hos Hanne og Rolf Harald.
Styret takker varmt for denne rause invitasjonen.

Vi inviterer også søppelrydder Steinar Paulsen,
datahjelper Terje Kjølseth og altmuligmann Dag Andersson med på middagen, som Lise og Knut bestiller hos Kajsas. **KF/LF**

**SAK 4/25.04.23. Sankthansaften fredag 23. juni.**

Underholdning – arrangement – økonomi (budsjett 20 000). Knut ordner med lyd fra AK, og skaffer underholdning. Det blir som vanlig start kl. 19.00 og bål kl. 21.00 ute på moloen i båthavna.

**SAK 5/25.04.23. Bringbærfestivalen 19.08.2023**.

Historielaget «eier» ikke lenger dette arrangementet. Det ble en økonomisk smell i fjor, som de ikke ønsker eller kan bære.

BB-festivalen blir et samarbeid mellom Helselaget, OFM., VV., og nærmiljøsentralen og frivillige etter behov. Det blir et møte 2. mai på OFM klokka 18. Knut deltar fra VV.  **KF**

Dagen begynner som vanlig kl. 10.30 med bilkortesje fra Vollen Marina med røde biler, og rundturen lokalt og gjennom Asker. Detaljert program kommer senere. Familiefesten blir arrangert på stranden denne ettermiddagen fra 15-17, som vanlig. Værforbehold, naturligvis.

**SAK 6/25.04.23.: Oppfølging/vedlikehold av turstien, benker og infotavler**

* A: sjekke/vedlikeholde stien og infopunkter
* B: sjekke benker/stramme muttere
* C: rengjøre og male infotavler, og Knut ordner senere med nye bannere på de store tavlene. Det er 4 små og 3 store infotavler som skal rengjøres og om nødvendig males.

RH og Knut tar sin vanlige tur rundt i turstiene i sommer og sjekker.

**SAK 7/25.04.23. «En dag i Vollen»**

Knut orienterte om en ide han har fått. Han har hatt møte med Jens Evensen, Espen Tandberg, Morten Gjeruldsen, Per Olav Torgnesskar (museet) og repr. for Visit Asker og Bærum (Asker næringslivsråd).

Nye bilder fra Vollen og informasjon skal legges på sistnevntes nettsted og informasjon spres både via QR-koder og lenker – alt for å vise hvor mye Vollen har å by på.

En henvendelse fra nyinnflyttet **Miriam Magnusson** med ønske om tilbud for 20-40-åringer, besvares med at vi gjerne støtter prosjekter som hun/noen drar i gang. Vi støtter økonomisk etter konkrete søknader/henvendelser.

**Styrebeslutninger tatt tidligere i år via digital kommunikasjon:**

1: Bevilget kr 3 000 + kr 8 340 til støtte av vårrydding

2: Bevilget kr 5 000 til Arnestad skolekorps vedr. 17.-mai, markedsføring og premie.

3: Bevilget støtte kr 15 000 til utstyr for nytt ungdomsråd i Gui sportsklubb

Referent:

Lise Førsund